ดัชนีทรุดจากปัจจัยภายนอก-ภายในกดดัน
หุ้นไทยทรุดตัวอย่างหนักตามตลาดหุ้นทั่วโลกที่กังวลเกี่ยวกับวิกฤติการณ์เศรษฐกิจในสหภาพยุโรป และสถานการณ์การเมืองในประเทศที่รัฐบาลยังประกาศสถานการณ์ฉุกเฉินจนถึงสิ้นเดือนพ.ค.นี้
25 พ.ค. 2553

หุ้นไทยทรุดตัวอย่างหนักตามตลาดหุ้นทั่วโลกที่กังวลเกี่ยวกับวิกฤติการณ์เศรษฐกิจในสหภาพยุโรป และสถานการณ์การเมืองในประเทศที่รัฐบาลยังประกาศสถานการณ์ฉุกเฉินจนถึงสิ้นเดือนพ.ค.นี้
ดัชนีปิดร่วงแรง23.02จุดมาอยู่ที่ 721.29 จุด ลดลง 23.02 จุด มูลค่าซื้อขาย 24,385.04 ล้านบาท 
ทั้งนี้ดัชนีลดลงต่ำสุดในช่วงบ่ายที่720.47 จุด และเคลื่อนไหวสูงสุดของวันที่ 735.95 จุด นักวิเคราะห์บริษัทหลักทรัพย์(บล.)เอเชีย พลัส ให้ความเห็นว่าดัชนีดิ่งลงแรงตามตลาดหุ้นทั่วโลกที่กังวลกับวิกฤติเศรษฐกิจในยุโรปและการเมืองที่ยังไม่เข้าสู่ภาวะปกติโดยมีการประกาศเคอร์ฟิวร์จนถึงสิ้นเดือนนี้
ดัชนีที่ปรับลดลงหนักช่วงนี้ได้แนะนำให้นักลงทุนเข้าซื้อหุ้นราคาถูกถ้าดัชนีลงมาเคลื่อนไหวบริเวณ 711-726 จุด  โดยสัดส่วนราคาต่อกำไร(PER )ต่ำกว่า 10 เท่าและเลือกหุ้นที่จ่ายปันผลต่อเนื่องเช่นบริษัทจีเอฟพีที( GFPT)บริษัทน้ำมันพืชไทย( TVO)บริษัทลานนา( LANNA,)บริษัทพัฒนาทรัพยากรน้ำตะวันออก(EASTW)บริษัทผลิตไฟฟ้าราชบุรีโฮลดิ้ง(RATCH )ส่วนบริษัทปตท.สำรวจและผลิตปิโตรเลียม( PTTEP )หากในจังหวะดังกล่าว ราคาลงมาแตะที่ 140 บาทก็น่าเข้าซื้อเช่นกัน